CELEX: E2013P0004
Language: et
Date: 2013-04-06 00:00:00
Title: Ettevõtja DB Schenker 6. aprillil 2013 EFTA järelevalveameti vastu algatatud hagi (Kohtuasi E-4/13)

20.6.2013   
            
            
               ET
            
            
               Euroopa Liidu Teataja
            
            
               C 174/11
            
         Ettevõtja DB Schenker 6. aprillil 2013 EFTA järelevalveameti vastu algatatud hagi
   (Kohtuasi E-4/13)
   2013/C 174/07
   Ettevõtjad Schenker North AB, Schenker Privpak AB ja Schenker Privpak AS (koos edaspidi „DB Schenker”), keda esindab advokaat Jon Midthjell büroost Advokatfirmaet Midthjell AS, Grev Wedels plass 5, 0151 Oslo, Norra, algatasid 6. aprillil 2013 EFTA kohtus hagi EFTA järelevalveameti vastu.
   Hagejad taotlevad, et EFTA kohus
   
               1)
            
            
               tühistaks EFTA järelevalveameti 7. veebruari 2013. aasta otsuses kohtuasjas nr 73038 (DB Schenker – Juurdepääs dokumentidele) sätestatud täieliku või osalise keelu kohtuasjaga nr 34250 (Norra Post/Privpak) seotud järelevalvedokumentidele;
            
         
               2)
            
            
               kohustaks EFTA järelevalveametit (ja menetlusse astunud kolmandaid isikuid) kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hagejad Schenker North AB, Schenker Privpak AB ja Schenker Privpak AS (koos edaspidi „DB Schenker”) on osa rahvusvahelisest ekspedeerimis- ja logistikakontsernist DB Schenker. Schenker North AB korraldab koos tütarettevõtjatega Schenker Privpak AS ja Schenker Privpak AB kontserni tegevust Norras, Rootsis ja Taanis.
            
         
               —
            
            
               Hagejad taotlesid 3. augustil 2010 juurdepääsu dokumentidele kohtuasjas nr 34250 vastavalt dokumentidele juurdepääsu käsitlevatele eeskirjadele, mis on sätestatud EFTA järelevalveameti 27. juuni 2008. aasta otsuses nr 407/08/COL. 16. augusti 2011. aasta otsusega keeldus EFTA järelevalveamet andmast juurdepääsu teatavatele toimikusse kuuluvatele dokumentidele („järelevalvedokumendid”). Nimetatud otsus tühistati EFTA kohtu 21. detsembri 2012. aasta otsusega kohtuasjas E-14/11, selles osas, millega keelati täielik või osaline juurdepääs järelevalvedokumentidele kohtuasjas nr 34250 (Norway Post/Privpak).
            
         
               —
            
            
               5. septembri 2012. aasta EFTA järelevalveameti otsusega nr 300/12/COL sätestati uued dokumentidele juurdepääsu käsitlevad eeskirjad. 7. veebruari 2013. aastal võttis EFTA järelevalveamet vastu otsuse, millega keelatakse juurdepääs mitmele järelevalvedokumendile dokumentidele juurdepääsu käsitlevate uute eeskirjade kohaselt. Hagejad soovivad nimetatud otsuse tühistada kohtu- ja järelevalvelepingu artikli 36 alusel.
            
         Hagejad väidavad, et EFTA järelevalveamet on muu hulgas
   
               —
            
            
               kasutanud ebaseaduslikku lähtealust, pidades dokumentidele juurdepääsu käsitlevaid 2012. aasta eeskirju EMP õiguse välisteks ning jätnud nende suhtes kohaldamata ühtse tõlgendamise põhimõtte, samuti andes uutele eeskirjadele ebaseadusliku tagasiulatuva mõju;
            
         
               —
            
            
               rikkunud dokumentidele juurdepääsu käsitlevate 2012. aasta eeskirjade artikli 4 lõiget 4 ning kohtu- ja järelevalvelepingu artikli 16 kohast põhjendamiskohustust ning
            
         
               —
            
            
               rikkunud dokumentidele juurdepääsu käsitlevate 2012. aasta eeskirjade artikli 4 lõikes 9 sätestatud osalise juurdepääsu õigust ning kohtu- ja järelevalvelepingu artikli 16 kohast põhjendamiskohustust.